Ses vas oor gesteelde wieleArgieffoto “Die mans, tussen 32 en 48 jaar oud, is by hul huise in Fort Grey en Needs Camp in hegtenis geneem,” het kaptein Stephen Marais, woordvoerder vir die polisie in die Oos-Kaap gesê. “Die polisie het inligting in die vroeë oggendure begin versamel weens verskeie klagtes van bande wat van motors in die Greenfield en Sunnyridge-gebiede gesteel is.” Die polisie het in Vergenoeg en omliggende gebiede beslag gelê op nege gesteelde motorbande en hul allooiwiele. Die mans sal Maandag in die landdroshof in Oos-Londen verskyn op aanklagte van die besit van gesteelde goedere.